**PROGRAMUL REGIONAL SUD-EST**

**2021-2027**

**INSTRUCȚIUNI PRIVIND**

**preluarea Acordului de finanțare** **nr. 10484/26.08.2025 încheiat între ADR Sud-Est în calitate de AM PR SE 2021-2027 și Banca Europeană de Investiții, în sistemul informatic MySMIS2021**

**PR/SE/2.1/C/1/2025**

**CUPRINS**

[1. PREAMBUL, ABREVIERI ȘI GLOSAR 2](#_Toc215149691)

[1.1. PREAMBUL 2](#_Toc215149692)

[1.2. ABREVIERI 2](#_Toc215149693)

[1.3. GLOSAR 2](#_Toc215149694)

[2. INFORMAȚII GENERALE 4](#_Toc215149695)

[2.1. INFORMAȚII GENERALE PROGRAM 4](#_Toc215149696)

[2.2. PRIORITATEA P2 - O regiune cu comunităţi prietenoase cu mediul 4](#_Toc215149697)

[2.3. REGLEMENTĂRI EUROPENE ȘI NAȚIONALE, DOCUMENTE PROGRAMATICE 4](#_Toc215149698)

[2.4. ACȚIUNI SPRIJINITE ÎN CADRUL APELULUI 8](#_Toc215149699)

[2.5. INDICATORI SPECIFICI 8](#_Toc215149700)

[3. INFORMAȚII DESPRE APELUL DE PROIECTE 9](#_Toc215149701)

[3.1 TIPUL DE APEL DE PROIECTE 9](#_Toc215149702)

[3.2. PERIOADA DE DEPUNERE A PROIECTELOR 9](#_Toc215149703)

[3.2.1. Data lansării apelului de proiecte: 27.11.2025. 9](#_Toc215149704)

[3.2.2. Data și ora începerii depunerii de proiecte: 28.11.2025, ora 9.00. 9](#_Toc215149705)

[3.2.3. Data și ora închiderii apelului de proiecte: 31.12.2025, ora 14.00. 9](#_Toc215149706)

[3.3. MODALITATEA DE DEPUNERE A PROIECTELOR 9](#_Toc215149707)

[3.4. VALOAREA MINIMĂ ȘI MAXIMĂ A UNUI PROIECT 9](#_Toc215149708)

[3.5. BUGETUL ALOCAT APELULUI DE PROIECTE 9](#_Toc215149709)

[3.6. RATA DE COFINANȚARE 9](#_Toc215149710)

[3.7 CINE POATE SOLICITA FINANȚARE ÎN CADRUL APELULUI DE PROIECTE ȘI SPECIFICUL PROIECTELOR 10](#_Toc215149711)

[3.8. PRINCIPII ORIZONTALE 10](#_Toc215149712)

[4. CRITERII DE ELIGIBILITATE 11](#_Toc215149713)

[4.1. ELIGIBILITATEA SOLICITANTULUI 11](#_Toc215149714)

[4.2. ELIGIBILITATEA PROIECTULUI, PRECUM ȘI A ACTIVITĂȚILOR 11](#_Toc215149715)

[4.3. ELIGIBILITATEA CHELTUIELILOR 11](#_Toc215149716)

[5. COMPLETAREA CERERII DE FINANȚARE 11](#_Toc215149717)

[6. PROCESUL DE VERIFICARE ȘI CONTRACTARE A CERERII DE FINANȚARE 11](#_Toc215149718)

[7. ASPECTE PRIVIND CONFLICTUL DE INTERESE 13](#_Toc215149719)

[8. ASPECTE PRIVIND PRELUCRAREA DATELOR CU CARACTER PERSONAL 13](#_Toc215149720)

[9. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 14](#_Toc215149721)

[10. ASPECTE PRIVIND MANAGEMENTUL FINANCIAR 15](#_Toc215149722)

[11. MODIFICAREA INSTRUCȚIUNILOR PRIVIND SOLICITAREA FINANȚĂRII 15](#_Toc215149723)

[12. ANEXE 16](#_Toc215149724)

## **PREAMBUL, ABREVIERI ȘI GLOSAR**

### PREAMBUL

Acest document reprezintă condițiile specifice de preluare în MySMIS2021a Acordului de finanțare cu nr. 10484/26.08.2025 încheiat între ADR Sud-Est în calitate de AM PR SE 2021-2027 și Banca Europeană de Investiții, în sistemul informatic MySMIS2021, pentru apelul PR/SE/2.1/C/1/2025.

### ABREVIERI

ADR Sud-Est Agenţia pentru Dezvoltare Regională a Regiunii de Dezvoltare Sud-Est

AM PR SE Autoritatea de Management pentru Programul Regional Sud-Est 2021-2027

MIPE Ministerul Investițiilor și Proiectelor Europene

Regiunea SE Regiunea de Dezvoltare Sud-Est

PR SE 2021-2027 Programul Regional Sud-Est 2021-2027

BEI Banca Europeană de Investiții

ETF Evaluarea tehnică și financiară

IF Instrumente Financiare

### GLOSAR

În sensul prezentelor Instrucțiuni, următorii termeni se folosesc cu următoarele înțelesuri:

**Autoritatea de Management pentru Programul Regional Sud-Est 2021-2027 (AM PR SE)**, structura organizatorică din cadrul ADR Sud-Est, responsabilă de gestionarea și implementarea PR SE 2021-2027 și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul (UE) 2021/1060;

**Regiunea de Dezvoltare Sud-Est** cuprinde județele Braila, Constanta, Tulcea, Galati, Buzau, Vrancea astfel cum au fost acestea grupate în cadrul Anexei la Legea nr. 315 din 28 iunie 2004 privind dezvoltarea regională în România, cu modificările și completările ulterioare.Regiunea este o entitate teritorială specifică, fără statut administrativ și fără personalitate juridică, ce corespunde diviziunilor de nivel NUTS 2 în Nomenclatorul unităților statistice teritoriale ale Uniunii Europene;

**Programul Regional Sud-Est 2021-2027** reprezintă un document strategic de programare elaborat de ADR Sud-Est și aprobat de Comisia Europeană prin Decizia de punere în aplicare a Comisiei nr. C(2022) 7639 din 21.10.2022 de aprobare a Programului Regional Sud-Est 2021-2027, modificată prin Decizia nr. C(2024) 3872/05.06.2024 de modificare a Deciziei de punere în aplicare C(2022) 7639 de aprobare a Programului Sud-Est respectiv, Decizia nr. C(2025) 5666/08.08.2025 de modificare a Deciziei de punere în aplicare C(2022) 7639 de aprobare a Programului Sud-Est.

**Proiectul**, în contextul prezentului apel, reprezintă ansamblul de activități și acțiuni care sunt cuprinse în cererea de finanțare depusă în cadrul apelului de proiecte special deschis în sistemul informatic MySMIS2021 și care este supusă procedurilor de evaluare, selecție și contractare conform prezentului document;

**Acord de finanțare**, în contextul prezentului apel, reprezintă documentul în baza căruia se desemnează organismul care execută instrumentul financiar vizat și care ține loc de Contract de prestări servicii de management de fond, respectiv Acordul de finanțare cu nr. 10484/A26.08.2025 încheiat între ADR Sud-Est în calitate de AM PR SE 2021-2027 și Banca Europeană de Investiții și aprobat prin HG nr. 986 din 20.11.2025.

**Analiza DNSH** reprezintă analiza realizată pentru a determina dacă o activitate economică/investiție este durabilă din punctul de vedere al mediului, în conformitate cu prevederile Regulamentului (UE) 2020/852 („Regulamentul privind taxonomia”);

**Apelul de proiecte** în cazul de față este invitația publică adresată de către autoritatea de management ADR Sud-Est, către BEI, în vederea transmiterii cererii de finanțare pentru preluarea Acordului de finanțare cu nr. 10484/26.08.2025 și în sistemul informatic MySMIS2021;

**Acord operațional** înseamnă un acord (sau un set de acorduri) încheiat/e între BEI și unul sau mai mulți intermediari financiari în scopul furnizării unuia sau mai multor instrumente financiare ca parte a activității fondurilor de participare;

**Beneficiar** înseamnă, în contextul instrumentelor financiare, organismul care execută fondul de participare sau, atunci când nu există o structură de tipul fondului de participare, organismul care execută fondul specific sau, atunci când autoritatea de management gestionează instrumentul financiar, autoritatea de management; în cazul instrumentului financiar vizat prin prezentelor Instrucțiuni, beneficiarul este Banca Europeană de Investiții;

**Cerere de finanțare** este documentul standardizat, disponibil în sistemul informatic MySMIS2021, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în prezentele Instrucțiuni; în cadrul cererii de finanțare este prezentat detaliat proiectul și orice alte elemente necesare, prevăzute în Instrucțiuni și care sunt cuprinse în sistemul informatic MySMIS2021;

**Cerere de tranșă** înseamnă documentul/cererea scrisă, elaborată și transmisă de către BEI către Agenția pentru Dezvoltare Regională a Regiunii de Dezvoltare Sud-Est, prin care solicită cheltuielile eligibile în cadrul Acordului de finanțare cu nr. 10484/26.08.2025;

**Destinatar final**, în conformitate cu art. 2, alin. 18. din Regulamentul (UE) 2021/1060, înseamnă o persoană fizică sau juridică care primește sprijin fie din partea fondurilor, printr-un beneficiar al unui fond pentru proiecte mici, fie din partea unui instrument financiar;

**Intermediar financiar** înseamnă o instituție de credit, o instituție financiară, de drept public sau privat, selectată de către BEI în conformitate cu Acordul de finanțare cu nr. nr. 10484/26.08.2025, pentru implementarea unui instrument financiar vizat prin intermediul aceluiași Acord de finanțare amintit anterior.

## INFORMAȚII GENERALE

### INFORMAȚII GENERALE PROGRAM

PR SE 2021-2027 vizează Regiunea de Dezvoltare Sud-Est (Regiunea SE) care cuprinde județele Brăila, Constanța, Buzău, Vrancea, Tulcea și Galați.

PR SE 2021-2027 este unul dintre programele aferente Acordului de Parteneriat privind fondurile europene pentru perioada de programare 2021-2027, încheiat între România și Comisia Europeană[[1]](#footnote-2), prin care se pot accesa fondurile europene structurale și de investiții, mai exact, cele provenite din Fondul European de Dezvoltare Regională (FEDR). Programul a fost aprobat prin Decizia de punere în aplicare a Comisiei nr. C(2022) 7639 din 21.10.2022 de aprobare a Programului Regional Sud-Est 2021-2027, modificată prin Decizia nr. C(2024) 3872/05.06.2024 de modificare a Deciziei de punere în aplicare C(2022) 7639 de aprobare a Programului Sud-Est respectiv, Decizia nr. C(2025) 5666/08.08.2025 de modificare a Deciziei de punere în aplicare C(2022) 7639 de aprobare a Programului Sud-Est.

### PRIORITATEA P2 - O regiune cu comunităţi prietenoase cu mediul

Scopul prezentelor Instructiuni este de a detalia modalitatea de preluare în sistemul informatic MySMIS2021 a Acordului de finanțare cu nr. 10484/26.08.2025 încheiat între ADR Sud-Est în calitate de AM PR SE 2021-2027 și Banca Europeană de Investiții. Preluarea în sistemul informatic MySMIS2021 a Acordului de finanțare mai sus amintit este necesară conform OUG 23/2023, art. 1 alin. (2).

### REGLEMENTĂRI EUROPENE ȘI NAȚIONALE, DOCUMENTE PROGRAMATICE

În elaborarea cererii de finanțare de către BEI,se vor avea în vedere atât reglementările europene şi naţionale în domeniu, cât şi alte documente programatice, după cum urmează:

**REGLEMENTĂRI EUROPENE:**

* **Comunicare a Comisiei (2021/C 200/01)** – Orientări privind utilizarea opțiunilor simplificate în materie de costuri în cadrul fondurilor structurale și de Investiții Europene (ESI) – versiune revizuită;
* **Comunicare a Comisiei (2021/C 58/01)** - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență;
* **Comunicarea Comisiei din 16 septembrie 2021 (2021/C 373/01)** - Orientări tehnice referitoare la imunizarea infrastructurii la schimbările climatice în perioada 2021-2027;
* **Decizia de modificare a Deciziei de punere în aplicare a Comisiei** de aprobare a programului “Sud-Est” pentru sprijin din partea Fondului european de dezvoltare regional în cadrul obiectivului „Investiții pentru ocuparea forței de muncă și creștere economică” pentru regiunea Sud-Est din România;
* **Directiva 2006/54/CE a Parlamentului European și a Consiliului din 5 iulie 2006** privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă);
* **Directiva 2000/43/CE a Consiliului din 29 iunie 2000 (Directiva (UE) 2000/43/CE)** cu privire la implementarea principiului tratamentului egal între persoane indiferent de originea rasială sau etnică;
* **Directiva 2000/78/CE a Consiliului din 27 noiembrie 2000 (Directiva (UE) 2000/78/CE)** de creare a unui cadru general în favoarea egalității de tratament în ceea ce priveste încadrarea în muncă și ocuparea forței de muncă;
* **Directiva 2004/113/CE a Consiliului din 13 decembrie 2004 (Directiva (UE) 113/2004)** de aplicare a principiului egalității de tratament între femei și bărbați privind accesul la bunuri și servicii și furnizarea de bunuri și servicii;
* **Directiva 2014/24/UE** a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE;
* **Directiva 2008/98/CE** a Parlamentului European și a Consiliului din 19 noiembrie 2008 privind deșeurile și de abrogare a anumitor directive;
* **Regulamentul (UE) nr. 2014/651 al Comisiei din 17 iunie 2014** de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat;
* **Regulamentul (UE) 2016/679 al Parlamentului European și al Consiliului din 27 aprilie 2016** privind protecția persoanelor fizice în ceea ce priveste prelucrarea datelor cu caracter personal și privind libera circulație a acestor date și de abrogare a Directivei 95/46/CE;
* **Regulamentul (UE) 2020/852 al Parlamentului European și al Consiliului din 18 iunie 2020** privind instituirea unui cadru care să faciliteze investițiile durabile și de modificare a Regulamentului (UE) 2019/2088 (Text cu relevanță pentru SEE);
* **Regulamentul (UE) 2021/1058 al Parlamentului European și al Consiliului din 24 iunie 2021** privind Fondul european de dezvoltare regională și Fondul de coeziune;
* **Regulamentul (UE) 2021/1060 al Parlamentului European și al Consiliului din 24 iunie 2021** de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* **Regulamentul delegat (UE) 2021/2139 al Comisiei din 4 iunie 2021 de completare a Regulamentului (UE) 2020/852** al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu (Text cu relevanță pentru SEE);
* **Regulamentul (UE) 2023/2831** al Comisiei din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
* **Recomandarea (UE) 2019/786 a Comisiei din 8 mai 2019** privind renovarea clădirilor (notificată cu numărul C(2019) 3352).

**REGLEMENTĂRI NAȚIONALE** cu modificările şi completările ulterioare**:**

* **Legea cadastrului și a publicității imobiliare nr. 7 din 13 martie 1996 (republicată) (Lege nr. 7/1996);**
* **Legea nr. 10 din 18 ianuarie 1995 (Lege nr. 10/1995)** privind calitatea în construcții;
* **Legea nr. 31 din 16 noiembrie 1990 (Lege nr. 31/1990)** privind societăţile comerciale;
* **Legea nr. 50 din 29 iulie 1991 (Lege nr. 50/1991)** privind autorizarea executării lucrărilor de construcții;
* **Legea nr. 98 din 19 mai 2016 (Lege nr. 98/2016)** privind achizițiile publice;
* **Legea nr. 99 din 19 mai 2016 (Lege nr. 99/2016)** privind achizițiile sectoriale;
* **Legea nr. 100 din 19 mai 2016 (Lege nr. 100/2016)** privind concesiunile de lucrări și concesiunile de servicii;
* **Legea nr. 101 din 19 mai 2016 (Lege nr. 101/2016)** privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor;
* **Legea apelor nr. 107 din 25 septembrie 1996 (Lege nr. 107/1996)**;
* **Legea nr. 142 din 18 iulie 2012 (Legea nr. 142/2012)** pentru aprobarea Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* **Legea nr. 202 din 19 aprilie 2002 republicată (Lege nr. 202/2002)** privind egalitatea de şanse și de tratament între femei şi bărbaţi;
* **Legea nr. 221 din 11 noiembrie 2010 (Lege nr. 221/2010)** pentru ratificarea Convenţiei privind drepturile persoanelor cu dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007;
* **Legea nr. 232 din 19 iulie 2022 (Lege nr. 232/2022)** privind cerințele de accesibilitate aplicabile produselor și serviciilor;
* **Legea nr. 315 din 28 iunie 2004 (Lege nr. 315/2004)** privind dezvoltarea regională în România;
* **Legea nr. 448 din 6 decembrie 2006 republicată (Lege nr. 448/2006)** privind protecţia şi promovarea drepturilor persoanelor cu handicap;
* **Legea nr. 455 din 18 iulie 2001 (Lege nr. 455/2001)** privind semnătura electronică;
* **Legea nr. 226/2021** privind stabilirea măsurilor de protecție socială pentru consumatorul vulnerabil de energie, în sezonul de iarnă 2022-2023;
* **Legea nr. 153/2011** privind măsuri de creștere a calității arhitectural-ambientale a clădirilor;
* **Hotărârea Guvernului nr. 493/2004** **(HG nr.** **493/2004)** pentru aprobarea metodologiei privind monitorizarea monumentele istorice înscrise în Lista patrimoniului mondial;
* **Hotărârea** **Guvernului nr. 1 din 10 ianuarie 2018 (HG nr. 1/2018)** pentru aprobarea condițiilor generale și specifice pentru anumite categorii de contracte de achiziție aferente obiectivelor de inestiții finanțate din fonduri publice;
* **Hotărârea Guvernului nr. 268 din 14 martie 2007 actualizată (HG nr. 268/2007)** pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap;
* **Hotărârea Guvernului nr. 394 din 2 iunie 2016 (HG nr. 394/2016)** pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale;
* **Hotărârea Guvernului nr. 395 din 2 iunie 2016 (HG nr. 395/2016)** pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
* **Hotărârea Guvernului nr. 829 din 27 iunie 2022 (HG nr. 829/2022)** pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr.** **873 din 6 iulie 2022 (HG nr. 873/2022)** pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* **Hotărârea Guvernului nr. 907 din 29 noiembrie 2016 (HG nr. 907/2016)** privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* **Hotărârea Guvernului nr. 1116 din 16 noiembrie 2023** **(HG nr. 1116/2023)** pentru modificarea și completarea Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* **Ordonanța Guvernului nr. 137 din 31 august 2000 republicată (OG nr. 137/2000)** privind prevenirea şi sancţionarea tuturor formelor de discriminare;
* **Ordonanța de Urgență** **a Guvernului nr. 23 din 12 aprilie 2023 (OUG nr. 23/2023)** privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* **Ordonanța de Urgență a Guvernului nr. 39 din 10 mai 2018 (OUG nr. 39/2018)** privind parteneriatul public-privat;
* **Ordonanța de Urgență a Guvernului nr. 44 din 24 mai 2023 (**OUG nr. 44/2023) pentru stabilirea unor măsuri necesare optimizării procesului de implementare a proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative;
* **Ordonanța de Urgență a Guvernului nr. 57 din 3 iulie 2019 (OUG nr. 57/2019)** privind Codul administrativ;
* **Ordonanța de Urgență a Guvernului nr. 61 din 14 mai 2008 actualizată (OUG nr. 61/2008)** privind implementarea principiului egalităţii de tratament între femei şi bărbaţi în ceea ce privește accesul la bunuri şi servicii şi furnizarea de bunuri şi servicii;
* **Ordonanța de Urgenţă a Guvernului nr. 66/2011 (OUG nr. 66/2011)** privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naţionale aferente acestora;
* **Ordonanța de Urgență a Guvernului nr. 77 din 3 decembrie 2014 (OUG nr. 77/2014)** privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996;
* **Ordonanța de urgență** **a Guvernului nr. 92 din 19 august 2021 (OUG nr. 92/2021)** privind regimul deșeurilor, aprobată prin Legea 17/2023;
* **Ordonanța de Urgență a Guvernului nr. 122 din 29 iulie 2020** (**OUG nr. 122/2020**) privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* **Ordonanța de Urgență a Guvernului nr. 133 din 17 decembrie 2021 (OUG nr. 133/2021)** privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Ordonanța de Urgență a Guvernului nr. 156 din 3 septembrie 2020 (OUG nr. 156/2020)** privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile;
* **Ordonanţa de Urgenţă a Guvernului nr. 171 din 8 decembrie 2022 (OUG nr. 171/2022)** pentru accelerarea implementării proiectelor de infrastructură finanțate din fonduri externe nerambursabile, precum și pentru modificarea și completarea unor acte normative;
* **Ordinul comun al MIPE și MF nr. 4.013/5.316/2023** privind aprobarea Instrucțiunilor de aplicare a prevederilor art. 9 alin. (1) și (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

**DOCUMENTE PROGRAMATICE (PROGRAME, STRATEGII, PLANURI):**

* Agenda 2030 pentru dezvoltare durabilă;
* Planul de Dezvoltare Regională Sud-Est 2021 – 2027;
* Programul Regional Sud-Est 2021-2027;
* Strategia națională de ocupare a forței de muncă 2021 – 2027
* Strategia națională pentru dezvoltarea durabilă a României 2030;
* Strategia națională pentru locuri de muncă verzi 2018 – 2025;
* Strategia Națională de Renovare pe Termen Lung pentru sprijinirea renovării parcului național de clădiri rezidențiale si nerezidențiale, atât publice, cât și private, și transformarea sa treptată într-un parc imobiliar cu un nivel ridicat de eficiență energetică și de carbon până în 2050, anexă la HG nr. 1.034/2020, publicată in Monitorul oficial al României nr. 1247bis/17.XII.2020;
* Strategia națională privind drepturile persoanelor cu dizabilități 2022-2027;
* Strategia Uniunii Europene privind egalitatea de gen 2020-2025: O Uniune a egalității;
* Strategia UE privind biodiversitatea pentru 2030;
* Strategii teritoriale 2021-2027.

### ACȚIUNI SPRIJINITE ÎN CADRUL APELULUI

În cadrul prezentului apel va fi finanțată execuția și managementul Instrumentului financiar pentru eficiență energetică în Regiunea de Dezvoltare Sud-Est, în cadrul Programului Regional Sud-Est 2021 – 2027, în cadrul căruia Autoritate de Management este Agenția pentru Dezvoltare Regională a Regiunii de Dezvoltare Sud-Est.

Apelul se lansează în cadrul Obiectivului de politică 2 – *“O Europă mai verde, rezilientă cu emisii reduse de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor precum și a unei mobilități urbane durabile”*, **Prioritatea 2** - O regiune cu localităţi prietenoase cu mediul **Obiectiv Specific 2.1** - Promovarea eficienței energetice și reducerea emisiilor de gaze cu efect de seră **Acţiunea 2.1** Îmbunătățirea eficienței energetice a clădirilor publice (inclusiv a celor cu statut de monument istoric) și a clădirilor rezidențiale în funcție de potențialul de reducere a consumului, respectiv reducerea emisiilor de carbon, inclusiv consolidarea acestora în funcție de riscurile identificate (inclusiv seismice), **Operaţiunea C** Măsuri de eficienţă energetică în locuinţele unifamiliale.

Scopul prezentului apel de proiecte este de a prelua în sistemul informatic MySMIS2021, Acordul de finanțare cu nr. 10484/26.08.2025 încheiat între ADR Sud-Est în calitate de AM PR SE 2021 – 2027 și Banca Europeană de Investiții și aprobat prin HG nr. 986 din 20.11.2025

Acordul de finanțare a fost atribuit în baza Regulamentului (UE) 2021 / 1060, art. 59, pct. 3, lit. (a), către Banca Europeană de Investiții (BEI).

### INDICATORI SPECIFICI

Indicatorii reprezintă instrumente de măsurare a efectelor/ realizărilor/ rezultatelor intervențiilor. Informațiile detaliate privind indicatorii, care să sprijine solicitantul în completarea secțiunii specifice din Cererea de finanțare, se regăsesc în Anexa 4 - Lista indicatorilor.

Indicatorii stabiliți pentru apelul de proiecte sunt:

* RCO18 - Locuințe cu performanță energetică îmbunătățită;
* RCR26 - Consum anual de energie primară (din care: al locuințelor, clădirilor publice, întreprinderilor etc.) (MWh/an);
* RCR29 - Emisii de gaze cu efect de seră estimate (tone de CO2 echivalent /an).

|  |  |  |  |  |
| --- | --- | --- | --- | --- |
| **Tip indicator** | **Indicator** | **Unitate de măsură** | **Valoarea de bază /referinţă** | **Valoare ţintă** |
| Indicator de realizare | RCO18 - Locuințe cu performanță energetică îmbunătățită | nr. locuinţe | N/A | 1.175,00 |
| Indicator de rezultat | RCR26 - Consum anual de energie primară (din care: al locuințelor, clădirilor publice, întreprinderilor etc.) | MWh/an | 22.048,00 | 11.024,00 |
| Indicator de rezultat | RCR29 - Emisii de gaze cu efect de seră estimate | tone de CO2 echivalent /an | 3.063,00 | 1.484,00 |

## **INFORMAȚII DESPRE APELUL DE PROIECTE**

### TIPUL DE APEL DE PROIECTE

Se lansează apelul **necompetitiv** cu termen-limită de depunere, cu numărul PR/SE/2.1/C/1/2025.

În cadrul prezentului apel, cererea de finanțare se va depune doar în sistemul MySMIS2021, în perioada menționată în prezentele Instrucțiuni, Sectiunea 3.2.

În cazul respingerii cererii de finanțare depuse, se poate redepune o nouă cerere de finanțare, cu condiția respectării termenului limită de depunere.

### PERIOADA DE DEPUNERE A PROIECTELOR

### Data lansării apelului de proiecte: 28.11.2025.

### Data și ora începerii depunerii de proiecte: 28.11.2025, ora 16.00.

### Data și ora închiderii apelului de proiecte: 31.12.2025, ora 14.00.

### MODALITATEA DE DEPUNERE A PROIECTELOR

Solicitantul va respecta conținutul cererii de finanțare implementate prin sistemul informatic MySMIS2021. Solicitantul are obligația de a completa cererea de finanțare cu toate informațiile necesare, conform Anexa 2 – Instrucţiune completare cerere de finanţare la prezentele Instrucțiuni.

Cererea de finanțare se va transmite cu semnătura electronică a persoanei autorizate pentru semnare din partea BEI.

La cererea de finanțare solicitantul anexează Declarația unică, prin care acesta confirmă îndeplinirea condițiilor de eligibilitate și a cerințelor de conformitate administrativă.

### VALOAREA MINIMĂ ȘI MAXIMĂ A UNUI PROIECT

Valoarea totală maximă a instrumentului financiar este de 23.529.411,00 euro, din care 20.000.000 euro din FEDR și 3.529.411,00 euro cofinanțare națională.

### BUGETUL ALOCAT APELULUI DE PROIECTE

Alocarea prezentului apel de proiecte este de 23.529.411,00 euro, din care 20.000.000,00 euro din FEDR și 3.529.411,00 euro cofinanțare națională.

### RATA DE COFINANȚARE

Nu este cazul.

### CINE POATE SOLICITA FINANȚARE ÎN CADRUL APELULUI DE PROIECTE ȘI SPECIFICUL PROIECTELOR

Solicitantul este Banca Europeană de Investiții, în calitatea sa de organism de execuție a fondului, delegat prin Acordul de finanțare cu nr. 10484/26.08.2025.

Apelul de proiecte precum și prezentele Instrucțiuni sunt destinate preluării în sistemul informatic MySMIS2021 a prevederilor Acordului de finanțare cu nr. 10484/26.08.2025 încheiat între ADR SE, în calitate de Autoritate de Management și Banca Europeană de Investiții. De asemenea, prin intermediul sistemului informatic MySMIS2021 se vor realiza acțiunile specifice implementării Acordului de finanțare menționat.

### PRINCIPII ORIZONTALE

Respectarea obligațiilor legale în vigoare în ceea ce priveşte principiile orizontale va fi asigurată la nivelul destinatarilor finali.

Conform Acordului de finanțare, scopul Instrumentului financiar supus operării de către BEI este de a facilita accesul la finanțare pentru destinatarii finali identificați de intermediarii financiari selectați, care se încadrează pe specificul obiectivelor programului. Instrumentul financiar este parte din Programul Regional Sud-Est 2021-2027, Obiectivul de politică 2 – *”O Europă mai verde, rezilientă cu emisii reduse de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor precum și a unei mobilități urbane durabile”*.

Acțiunea de impunere a respectării principiilor orizontale către destinatarii finali va fi asumată de către BEI prin completarea și semnarea declarației unice. În sens contrar Cererea de finanțare va fi declarată respinsă.

Respectarea principiilor orizontale de către destinatarii finali se va face în conformitate cu prevederile art. 9 aL Regulamentului (UE) 1060/2021, cu prevederile art. 10 - 17 a Regulamentului (UE) 852/2020, precum și cu Comunicarea Comisiei 2021/C 373/01 - Orientări tehnice referitoare la imunizarea infrastructurii la schimbările climatice în perioada 2021-2027.

Cele 4 principii orizontale ce trebuie avute in vedere sunt:

* Respectarea drepturilor fundamentale și a Cartei drepturilor fundamentale a Uniunii Europene
* Respectarea egalității între femei și bărbați, integrarea perspectivei de gen și abordarea aspectelor de gen
* Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilități, vârstă sau orientare sexuală, precum și respectarea accesibilității pentru persoanele cu dizabilități
* Respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ„.

Analiza durabilității din punct de vedere a mediului a unui anumit proiect sau a anumitor activități economice din cadrul proiectului va urmări următoarele obiective de mediu care stau la baza principiului DNSH (Regulamentul (UE) 2020/852 (“Regulamentul privind taxonomia”), art. 9):

a) atenuarea schimbărilor climatice;

b) adaptarea la schimbările climatice ;

c) utilizarea durabilă și protecția resurselor de apă și a celor marine;

d) tranziția către o economie circulară;

e) prevenirea și controlul poluării;

f) protecția și refacerea biodiversității și a ecosistemelor.

## **CRITERII DE ELIGIBILITATE**

Condițiile de eligibilitate trebuie respectate de către solicitant începând cu data depunerii cererii de finanțare precum și pe parcursul perioadei de implementare până la finalul perioadei de durabilitate a proiectului.

### ELIGIBILITATEA SOLICITANTULUI

* **Forma de constituire a solicitantului**

Singurul solicitant eligibil în cadrul prezentului apel de proiecte este entitatea care a semnat Acordul de finanțare cu nr. 10484/26.08.2025 și anume Banca Europeană de Investiții (BEI).

Acordul de finanțare a fost atribuit respectând prevederile Regulamentului 2021/1060, articolul 59, punctul 3 conform căruia „*Autoritatea de management atribuie în mod direct un contract pentru execuția unui instrument financiar:*

* *(a) BEI”*

Îndeplinirea criteriului de eligibilitate se va verifica în etapa de evaluare administrativă, pe baza cererii de finanțare, secțiunea Solicitant și prin Declarația unică.

În etapa de contractare, BEI va transmite Acordul de finanțare cu nr. 10484/26.08.2025, semnat electronic de către persoana desemnată din cadrul BEI, împreună cu anexele la acesta, conform prezentelorInstrucțiuni.

### ELIGIBILITATEA PROIECTULUI, PRECUM ȘI A ACTIVITĂȚILOR

Activitatea eligibilă în cadrul prezentului apel de proiecte este:

* Gestionarea și operarea Instrumentului financiar privind eficienţa energetică în locuinţele unifamiliale. Totalitatea activităților și subactivităților eligibile sunt stabilite exclusiv prin Acordul de finanțare cu nr. 10484/26.08.2025 și anexele la acesta.

### ELIGIBILITATEA CHELTUIELILOR

Condițiile cumulative de eligibilitate a unei cheltuieli sunt stabilite în acord cu art. 68 din Regulamentul (UE) 2021/1060.

Categoriile de cheltuieli eligibile sunt stabilite exclusiv în Acordul de finanțare cu nr. 10484/26.08.2025 și anexele la acesta.

Categoriile şi subcategoriile de cheltuieli sunt:

* Cheltuieli pentru instrumente financiare
* Cheltuieli cu costurile şi comisioane de gestiune pentru granturi - fond de participare;
* Cheltuieli cu granturi – fond de participare;
* Cheltuieli cu împrumuturi - fond de participare.

## **COMPLETAREA CERERII DE FINANȚARE**

Cererea de finanțare detaliază informațiile generale privind solicitantul, obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente.

Instrucțiunile de completare a cererii de finanțare se vor prelua din Anexa 2 – Instrucţiune completare cerere de finanțare.

## **PROCESUL DE VERIFICARE ȘI CONTRACTARE A CERERII DE FINANȚARE**

**Etapele procesului de evaluare, selecție și contractare:**

1. Conformitatea administrativă - etapă complet digitalizată, realizată în mod automat prin sistemul informatic MySMIS2021, pe baza Declarației unice generată de sistem, prin care solicitantul (BEI) confirmă îndeplinirea condițiilor de eligibilitate și a cerințelor de conformitate administrativă;
2. Evaluarea tehnică și financiară - etapă în cadrul căreia se verifică îndeplinirea criteriilor de evaluare tehnică și financiară stabilite prin Grila de evaluare tehnică și financiară, Anexa 1 la prezentele Instrucțiuni;
3. Contractarea proiectelor - etapă în cadrul căreia solicitantul încarcă în sistemul informatic MySMIS 2021 Acordul de finanțare cu semnătura electronică a persoanei desemnate în cadrul BEI. În etapa de contractare nu vor fi solicitate documente suplimentare, ci va fi transmis către solicitant Acordul de finanțare cu nr. 10484/26.08.2025, document pe care solicitantul îl va transmite către ADR Sud-Est semnat electronic de către persoana desemnată din cadrul BEI. Totodată se va completa Grila de verificare a eligibilități solicitantului, Anexa 3 la prezentele Instrucțiuni.

Inducerea în eroare a instituțiilor care gestionează fonduri europene, inclusiv furnizarea de informații eronate şi/sau contradictorii în mod intenționat, se pedepsesc conform legii.

**Contestaţii**

Contestația se formulează în scris, se va încărca în format PDF în sistemul informatic MySMIS2021 de către BEI. Contestația împotriva rezultatului etapei de evaluare tehnică și financiară va cuprinde:

a. datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS;

b. datele de identificare ale persoanei autorizate pentru semnare din partea BEI;

c. obiectul contestației;

d. criteriul/criteriile contestat(e);

e. motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f. semnătura persoanei autorizate pentru semnare din partea BEI;

La contestație se vor atașa documentele/înscrisurile de care contestatarul înțelege a se folosi în motivarea contestației. Contestatarul nu poate să depună documente noi care să completeze cererea de finanțare/proiectul, să modifice sau să înlocuiască documentele a căror analiză a condus la actul administrativ contestat.

Contestațiile care nu îndeplinesc condițiile privind termenul de depunere, obiectul și cuprinsul acestora, vor fi respinse fără a se cerceta motivele de drept și de fapt invocate.

**REDEPUNEREA CERERII DE FINANȚARE**

Proiectul respins în oricare din etapele de verificare menționate anterior poate fi redepus în cadrul apelului de proiecte, cu condiția respectării termenului limită de depunere a cererii de finanțare.

**RENUNȚAREA LA CEREREA DE FINANȚARE**

Nu este cazul.

**IMPLEMENTAREA PROIECTULUI**

Implementarea se va desfășura în conformitate cu Acordul de finanțare cu nr. 10484/26.08.2025 încheiat între ADR Sud-Est în calitate de AM PR SE 2021-2027 și Banca Europeană de Investiții.

De asemenea, în implementarea proiectului se vor avea în vedere Manulul de utilizare MySMIS2021 privind aspecte precum introducerea cererilor de tranșă și rapoartelor prin MYSMIS2021, modulul IMPLEMENTARE.

## ASPECTE PRIVIND CONFLICTUL DE INTERESE

Solicitantul (BEI) va respecta prevederile legale naționale și europene în vigoare cu privire la conflictul de interese pe toată perioada de derulare a Acordului de finanțare cu nr. 10484/26.08.2025 , începând cu data semnării Acordului de finanțare și până la expirarea perioadei de valabilitate a acestuia.

În temeiul articolului 61 din Regulamentul (UE, Euratom) 2024/2509 al Parlamentului European și al Consiliului din 23 septembrie 2024, „un conflict de interese există în cazul în care „exercitarea imparțială și obiectivă a funcțiilor unui actor financiar sau ale unei alte persoane” implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”. Un conflict de interese poate apărea chiar dacă persoana nu beneficiază efectiv de situație, întrucât este suficient ca circumstanțele să compromită exercitarea funcțiilor sale în mod obiectiv și imparțial. Cu toate acestea, astfel de circumstanțe trebuie să aibă o anumită legătură identificabilă și individuală cu aspectele concrete ale conduitei, comportamentului sau relațiilor persoanei (sau un impact asupra acestor aspecte).

Conceptul de conflict de interese este legat de principiile bunei gestiuni financiare, transparenței și egalității de tratament. Solicitantul (BEI) care are calitatea de organism de execuție a instrumentului financiar are obligația respectării prevederilor legate de evitarea conflictului de interese conform Acordului de finanțare cu nr. 10484/26.08.2025.

AM PR SE își rezervă dreptul de a verifica orice situații care dau naștere sau este posibil să dea naștere unei situații de incompatibilitate/unui conflict de interese și de a lua măsurile necesare impuse de legislația aplicabilă, dacă este cazul, fără a ieși în afara prevederilor Acordului de finanțare cu nr. 10484/26.08.2025.

## **ASPECTE PRIVIND PRELUCRAREA DATELOR CU CARACTER PERSONAL**

Solicitantul (BEI) își exprimă acordul cu privire la prelucrarea, stocarea și arhivarea datelor rezultate pe parcursul derulării Acordului de finanțare cu nr. 10484/26.08.2025 și, precum și după încetarea acestuia, în scopul verificării modului de execuție și/sau a respectării clauzelor acordului și a legislației naționale și europene aplicabile.

De asemenea, datele cu caracter personal ale grupului țintă, destinatarilor finali ai proiectului, resurselor umane din cadrul proiectului și subcontractanților sunt protejate cu atenție deosebită. Acestea nu vor fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului lor explicit, în conformitate cu legislația în vigoare.

ADR Sud-Est colectează și prelucrează următoarele date personale: nume, prenume, serie și număr act de identitate, CNP, data de naștere, adresa de domiciliu/rezidență, și date de contact (număr de telefon, email). Aceste date sunt colectate la momentul încărcării cererii de finanțare în sistemul informatic MySMIS2021 și sunt folosite exclusiv pentru scopurile prevăzute de Regulamentul (UE) 2016/679, cu respectarea strictă a principiului limitării scopului. Datele nu sunt folosite în alte scopuri fără a obține în prealabil consimțământul explicit în prealabil al persoanei.

Datele cu caracter personal sunt utilizate în scopuri administrative și pentru a putea contacta solicitanții în legătură cu cererea de finanțare. Acestea nu sunt împărtășite cu terțe părți sau transferate în afara Uniunii Europene, cu excepția cazului în care este necesar pentru a îndeplini un contract sau pentru a respecta o obligație legală.

Prin Declarația unică solicitantul (BEI) își dă acordul pentru publicarea de către AM PR SE a setului de date prevăzut prin Regulamentul (UE) nr. 2021/1060.

Astfel, AM PR SE publică lista operațiunilor selectate pentru sprijin din fondurile alocate PR SE 2021-2027, în cel puțin una dintre limbile oficiale ale instituțiilor Uniunii și actualizează lista respectivă cel puțin o dată la fiecare patru luni, conform prevederilor regulamentare - art. 49, alin (3) din Regulamentul (UE) 2021/1060.

Fiecare operațiune are un cod unic, iar lista conține următoarele date:

* în cazul persoanelor juridice este vorba de denumirea beneficiarului și, în cazul unei achiziții publice, denumirea contractantului;
* denumirea operațiunii;
* scopul operațiunii și realizările preconizate sau efective ale acesteia;
* data de începere a operațiunii;
* data preconizată sau efectivă de încheiere a operațiunii;
* costul total al operațiunii;
* fondul vizat;
* obiectivul specific vizat;
* rata de cofinanțare a Uniunii;
* indicatorul de localizare sau datele de geo-localizare pentru operațiunea finanțată;
* pentru operațiuni mobile sau operațiuni care acoperă mai multe locuri, localizarea beneficiarului, atunci când acesta este o persoană juridică, sau nivelul de regiune NUTS 2, atunci când beneficiarul este o persoană fizică;
* tipul de intervenție pentru operațiune.

Datele vor fi, de asemenea, folosite pentru:

* Gestionarea eficientă a fondurilor europene prin implementarea programului regional și toate acțiunile conexe (monitorizare, control, auditare, îmbunătățire etc.);
* Organizarea și implementarea de campanii media pentru promovarea programului și rezultatelor acestuia.

Informațiile privind prelucrarea datelor cu caracter personal se pot obține la adresa de e-mail: [dpo@adrse.ro](mailto:dpo@adrse.ro)

Datele de contact ale Autorității Naționale de Supraveghere a Prelucrării Datelor cu Caracter Personal: Bulevardul General Gheorghe Magheru, Nr. 28-30, Sector 1, Cod Poștal 010336, București, România.

## **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

Agenția pentru Dezvoltare Regională a Regiunii de Dezvoltare Sud-Est, în calitate de Autoritate de Management pentru PR SE 2021-2027, în concordanță cu Acordul de finanțare cu nr. 10484/26.08.2025 desemnează un Consiliu de investiții în vederea realizării activității de Monitorizare și supraveghere a punerii în aplicare a Acordului de finanțare cu nr. 10484/26.08.2025 si și a anexelor acestuia de către BEI.

Pentru a asigura eficiența fondului de participare, pentru toate aspectele legate de punerea în aplicare ce intră sub incidența Acordului de finanțare cu nr. 10484/26.08.2025 își va exprima pozițiile prin intermediul Consiliului de investiții, dar numai pentru aspectele care implică instrumentul financiar dîn Regiunea Sud-Est.

Pentru îndeplinirea responsabilității de monitorizare și supraveghere a implementării Acordului de finanțare, Consiliul pentru investiții colaborează la nivel intern cu organismele competente și cu alte autorități, după cum consideră adecvat.

Printre atribuțiile Consiliului pentru investiții se regăsește și obligativitatea primirii documentelor de raportare din partea BEI.

Administratorul de fond (BEI) monitorizează punerea în aplicare a instrumentelor financiare și a acordurilor operaționale încheiate cu Intermediarii financiari, în conformitate cu dispozițiile Regulamentului (UE) 2021/1060 și cu Acordul de finanțare și anexele acestuia.

BEI transmite Agenției pentru Dezvoltare Regională a Regiunii de Dezvoltare Sud-Est, în calitate de Autoritate de Management, conform Regulamentului (UE) 2021/1060 art. 81 și Acordului de finanțare, art. 15.2, rapoarte cu scopul monitorizării implementării Acordului de finanțare, pe care le transmite Consiliului pentru investiții.

Conform Acordului de finanțare cu nr. 10484/26.08.2025, rapoartele realizate și transmise de către BEI către Autoritatea de Management prin intermediul Consiliului pentru investiții, sunt:

- un raport anual privind progresele înregistrate;

- un raport anual de audit;

- un raport de control la cererea AM;

- rapoartele semestriale referitoare la destinatarii finali.

Termenele pentru transmiterea fiecărui tip de raport sunt stabilite în Acordul de finanțare cu nr. 10484/26.08.2025 .

## **ASPECTE PRIVIND MANAGEMENTUL FINANCIAR**

Depunerea cererilor de tranșă de către beneficiar, conform Acordului de finanțare cu nr. 10484/26.08.2025, respectiv verificarea eligibilității cheltuielilor solicitate la finanțare și avizarea sumelor de către AM PR SE 2021-2027 se realizează cu respectarea prevederilor OUG nr. 133/2021, HG nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021, Hotărârea Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă și conform procedurilor de utilizare a MySMIS2021prevăzute în Manualul Beneficiarului.

Aspecte detaliate privind managementul financiar se regăsesc în Acordul de finanțare cu nr. 10484/26.08.2025 încheiat între ADR Sud-Est în calitate de AM PR SE 2021–2027 și Banca Europeană de Investiții.

## **MODIFICAREA INSTRUCȚIUNILOR PRIVIND SOLICITAREA FINANȚĂRII**

Aspectele prevăzute în cadrul prezentelor Instrucțiuni se raportează la legislația în vigoare. Modificarea prevederilor legale în vigoare poate determina AM PR SE să solicite documente suplimentare și/sau respectarea unor condiții suplimentare față de prevederile prezentelor Instrucțiuni, pentru conformarea cu modificările legislative intervenite.

Solicitantul are obligația de a respecta legislația în vigoare la nivel național și european, inclusiv modificărileintervenite pe parcursul procesului de evaluare, selecție, contractare a proiectelor, modificări intervenite ulterior lansării prezentelor Instrucțiuni.

În pregătirea cererii de finanțare, la depunerea proiectului, pe parcursul procesului de evaluare, selecție și contractare, precum și pe întreaga durată de la începutul implementării până la încetarea Acordului de finanțare, solicitantul are obligația de a respecta Instrucțiunile cu toate anexele, documentele de programare la care acesta face trimitere, legislația în vigoare la nivel național și european, inclusiv modificările și completările ulterioare aprobării și lansării instrucțiunilor emise de AM PR SE.

## **ANEXE**

În cadrul prezentelor Instrucțiuni se aplică următoarele anexe:

Anexa 1 - Grila de evaluare tehnică și financiară;

Anexa 2 – Instrucţiuni de completare a cererii de finanţare;

Anexa 3 - Grila de verificare a eligibilității solicitantului;

Anexa 4 - Lista indicatorilor;

Anexa 5 – Declarația unică a solicitantului;

Anexa 6 – Acord de finanțare nr. 10484/26.08.2025

Anexa 7 – HG 986 din 20.11.2025 de aprobare a Acordului de finanțare

1. Decizia de punere în aplicare a comisiei C(2022) 5132 final din 25.7.2022 de aprobare a acordului de parteneriat cu România CCI 2021RO16FFPA001 [↑](#footnote-ref-2)